VS000547
Datum: 1994-08-14T02:00:00.000+02:00
datum_sodbe_i_stopnje: 1997-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 4000000 SIT
opombe: II Ips 229/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Srednje težek pretres možganov, odprt zlom nosnih kosti, zlom nosnega pretina in razpočna rana na korenu nosu in levi strani čela, udarnina obeh ramen, odrgnina na desnem ramenu, izpah v srednjem sklepu mezinca, v bližnjem medprstničnem sklepu na desni roki, sklepni zlom glave bližnje prstnice desnega mezinca, spremenjeno obliko po načinu gumbnice na petem prstu desnice in odrgnine na desni goleni.

## Telesne bolečine

1500000 SIT Bolečine so trajale cca 13 mesecev, vendar so hude bolečine trajale le en teden, dobre tri mesece srednje močne in deset mesecev lahke. Tožnica še trpi redkejše občasne glavobole vseh intenzitet, kakor občasne lahke bolečine v poškodovanem mezincu in desni goleni pri obremenjevanju, ki bodo tožnici ostale trajno.

#### Hospitalizacija

10 dni.

#### Rehabilitacija

Fizioterapija 17 krat.

#### Nevšečnosti med zdravljenjem

Neprijetna je bila naravnava prsta povezana z nevarnostmi lokalne anestezije, nošnja dokomolčnega mavca s prstom en mesec in dva dni, neprijetna je bila nošnja opornice za prst 7 mesecev in 27 dni.

## Strah

300000 SIT Tožnica strahu ob trčenju zaradi nezavesti ni trpela, strah za izid zdravljenja pa je trajal cca 4 mesece.

## Zmanjšanje življenjske aktivnosti

1800000 SIT Poškodba nosu je tožnici povzročila (manjše) oteženo dihanje, poškodba mezinca desne roke nekoliko težje opravljanje strokovnih delovnih dolžnosti (tehnično risanje, uporaba računalnika), medtem ko je sindrom po pretresu možganov znatneje posegel v tožničine življenjske aktivnosti. Ob sicer znanih pojavih po možganskem pretresu (zmanjšana sposobnost koncentracije in slabši spomin) se je pri tožnici pojavila razburljivost in nestrpnost, nastajajo pa ji občasni močni glavoboli v obliki migrene z auro.

## Skaženost

400000 SIT Moteči in opazen je izgled mezinca, ki ni v normalni legi, in brazgotina na obrazu, kar tožnico moti pri kontaktih z ljudmi in predstavlja poslabšani izgled.

---

ZOR člen 200, 203